
รายงานผลการปฏิบัติงานตามคำแถลงนโยบายของ
นายกองค์การบริหารส่วนตำบลบางขัน
เสนอต่อ  สภาองค์การบริหารส่วนตำบลบางขัน







แสดงผลการปฏิบัติงาน งบประมาณรายจ่ายประจำปี พ.ศ. ๒๕๕๖
( ตั้งแต่วันที่  ๑  ตุลาคม  พ.ศ. ๒๕๕๕  ถึง  ๓๐   กันยายน  พ.ศ. ๒๕๕๖)









พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
แก้ไขเพิ่มเติมถึง ( ฉบับที่  ๖ ) พ.ศ. ๒๕๕๒   






-๑-
รายงานผลการปฏิบัติงานตามที่ได้แถลงนโยบายต่อสภาองค์การบริหารส่วนตำบลบางขัน
ประจำปีงบประมาณ พ.ศ. ๒๕๕๖

เรียน  ประธานสภาองค์การบริหารส่วนตำบลบางขันและสมาชิกสภาองค์การบริหารส่วนตำบลบางขัน                  ที่เคารพทุกท่าน

กระผมนาย  สุรินทร์   ศรีสมบัติ  นายกองค์การบริหารส่วนตำบลบางขัน  ขอรายงานผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลบางขัน  ตามพระราชบัญญัติสภาตำบล และองค์การบริหารส่วนตำบล  พ.ศ.๒๕๓๗ และที่แก้ไขเพิ่มเติมถึงฉบับปัจจุบัน (ฉบับที่ ๖)  พ.ศ.๒๕๕๒  มาตรา ๕๘/๕ วรรคที่ ๕ และวรรคที่ ๖  “ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี  คำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบายให้ประกาศติดไว้โดยเปิดเผย  ณ  ที่ทำการองค์การบริหารส่วนตำบลด้วย”   กระผมจึงขอสรุปผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลบางขัน  เมื่อวันที่  ๓๐  พฤศจิกายน  ๒๕๕๕  รายละเอียดตามที่แถลงไว้แล้ว  มีความต้องการเปลี่ยนแปลงในแทบทุกมิติในการพัฒนาด้วยแนวคิดร่วมกันคิด ร่วมกันทำ นำความเจริญสู่บางขัน ซึ่งอยู่บนพื้นฐานแหล่งข้อมูลความรอบรู้และสติปัญญาที่เข้าใจในรากเหง้าของปัญหาโดยแท้จริงต่อเหตุการณ์การเปลี่ยนแปลง ดังนั้น เพื่อให้การบริหารกิจการขององค์การบริหารส่วนตำบลบางขัน สามารถบรรลุถึงพันธกิจหรือภารกิจและดำเนินการไปด้วยแนวทางที่กล่าวมา ซึ่ง ได้กำหนดนโยบายการบริหารไว้ ๖ ด้าน ดังต่อไปนี้  จึงขอสรุปผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลบางขัน  ประจำปีงบประมาณ ๒๕๕๖  ให้ทราบโดยทั่วกัน

สรุปผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลบางขัน  ประจำปีงบประมาณ พ.ศ. ๒๕๕๖  ใช้งบประมาณทั้งสิ้น ๔๒,๑๗๐,๒๑๐ บาท  มีรายละเอียดดังนี้

1. นโยบายด้านเศรษฐกิจ
ในสภาพโดยรวมองค์การบริหารส่วนตำบลบางขันของเรานั้น ประชาชนมีรายได้จากการประกอบการเกษตรกรรม ไม่ว่าอาชีพทำสวนยาง สวนปาล์ม สวนกาแฟ และปลูกผักและผลไม้ ซึ่งมีรายได้เพียงพอต่อการดำรงชีวิต แต่จากการเปลี่ยนแปลงของภาคเศรษฐกิจในปัจจุบันอาชีพเกษตรกรรมของพื้นที่ชาวบางขัน จำเป็นต้องมีการปลูกพืชเศรษฐกิจบางตัวเข้ามาเสริมในพื้นที่ เพื่อจะทำให้เกิดการมีรายได้จากพื้นที่ที่มีอย่างจำกัด กระผมและทีมงานได้กำหนดแนวทางด้านเศรษฐกิจ ไว้ดังนี้
๑.๑ ส่งเสริมการประกอบอาชีพ
๑.๒ สนับสนุนกิจกรรมกลุ่มอาชีพและองค์กรต่างๆ
๑.๓ ส่งเสริมตลาดนัดชุมชน และสินค้าพื้นเมือง ๑ ตำบล ๑ ผลิตภัณฑ์
๑.๔ ส่งเสริมการลงทุนในธุรกิจขนาดย่อม
๑.๕ สนับสนุนการปลูกพืชเศรษฐกิจในสวนผลไม้ หรือสวนยางพาราของเกษตรกร 
ใช้งบประมาณ   ๔๘,๔๓๐  บาท  มีรายละเอียดดังนี้
1. โครงการจัดตั้งศูนย์ส่งเสริมเทคโนโลยีการเรียนรู้พรุหว้า  งบประมาณ  ๔๑,๗๘๐ บาท
2. โครงการต้นกล้าบัญชี สู่วิถีเศรษฐกิจพอเพียง  งบประมาณ  ๕,๑๕๐  บาท
3. โครงการส่งเสริมการจัดทำบัญชีสำหรับกลุ่มสตรี กลุ่มอาชีพและประชาชนทั่วไป ไม่ใช้งบประมาณ
4. โครงการส่งเสริมอาชีพการเลี้ยงปลา ไม่ใช้งบประมาณ
5. โครงการถ่ายทอดความรู้ กลยุทธ์การบริหารจัดการของวิสาหกิจชุมชน งบประมาณ ๑,๕๐๐ บาท

/๒.นโยบาย...
-๒-
๒. นโยบายด้านการพัฒนาสังคม การศึกษา ประเพณีและวัฒนธรรม
	จากที่องค์การบริหารส่วนตำบลบางขันของเรามีพ่อแม่พี่น้องที่เป็นคนถิ่นเดิมคือคนบางขันโดยกำเนิดและมีจำนวนไม่น้อยที่มาจากต่างถิ่น แต่ทุกคนเป็นคนบางขันเช่นเดียวกัน ความแตกต่างทางด้านสังคม ประเพณี ตลอดจนความเชื่อต่างๆอาจจะมีความหลากหลายอยู่ในตัวของมันเอง ฉะนั้น จึงได้กำหนดแนวทางการพัฒนาไว้ดังนี้
	๒.๑ ส่งเสริมสุขภาพอนามัยของประชาชน โดยมุ่งให้พี่น้องประชาชนออกกำลังกายและมีกิจกรรมในแต่ละหมู่บ้านอยู่เสมอ
	๒.๒ ให้การสนับสนุนการศึกษาของเด็กและเยาวชน และประชาชนทั่วไป โดยวางเป้าหมายให้เด็กนักเรียนต่างๆในพื้นที่ตำบลบางขันที่มีจำนวนนักเรียนที่ขาดแคลนโภชนาการทางด้านอาหารเสริมนม และอาหารกลางวัน ไม่น้อยกว่า ๕๐ เปอร์เซ็นต์ ของจำนวนนักเรียน กลุ่มเป้าหมาย หรือโรงเรียนระดับประถมศึกษา พัฒนาศูนย์พัฒนาเด็กเล็กให้มีอาคารเรียนอย่างเหมาะสมและสะดวกในการให้บริการแก่บุตรหลานของพี่น้องตำบลบางขัน อีกทั้งจากจัดสร้างที่อ่านหนังสือหรือข่าวสารราชการ และสนับสนุนการจัดสร้างสถานีวิทยุชุมชนของตำบลบางขัน
	๒.๓ ส่งเสริมจารีตประเพณีและวัฒนธรรมท้องถิ่น รวมทั้งกิจกรรมทางศาสนาทุกศาสนา
	๒.๔ ส่งเสริมการมีส่วนร่วมของประชาชน ในการจัดเวทีประชาคม เพื่อระดมความคิดของพี่น้องประชาชนในการแก้ไขปัญหาความเดือนร้อน และความต้องการของหมู่บ้าน และชุมชน
	๒.๕ ส่งเสริมกิจกรรมนันทนาการของเยาวชน ประชาชน โดยการจัดให้มีการแข่งขันกีฬาเพื่อเชื่อมความสามัคคีระหว่างหมู่บ้านและตำบล
	๒.๖ สนับสนุนกิจกรรม การป้องกัน และบรรเทาสาธารณภัย
	๒.๗ ส่งเสริมการป้องกัน และแก้ไขปัญหายาเสพติดไม่ให้แพร่หลายระบาดในกลุ่มเป้าหมายโดยอาศัยพลังของประชาชนในหมู่บ้าน และหน่วยงานของทางราชการที่เกี่ยวข้องในระดับแนวคิดการแก้ไขปัญหายาเสพติดแบบยั่งยืน
	๒.๘ สนับสนุนงบประมาณในการจัดสวัสดิการสังคมให้แก่ผู้สูงอายุและคนพิการในหมู่บ้าน
	๒.๙ สนับสนุนงบประมาณด้านสาธารณสุข ในการดำเนินการควบคุมโรคติดต่อ หรืองานส่งเสริมสุขภาพของประชาชนในตำบลบางขัน
ใช้งบประมาณ ๑๙,๓๐๗,๔๙๐ บาท  มีรายละเอียดดังนี้
1. โครงการอุดหนุนอาหารกลางวัน ศพด. งบประมาณ ๘๖๙,๙๖๐ บาท
2. โครงการอุดหนุนอาหารกลางวันโรงเรียน สพฐ. งบประมาณ ๓,๘๔๕,๔๐๐ บาท
3. โครงการอุดหนุนอาหารเสริมนม ศพด.  งบประมาณ ๔๖๘,๔๔๐ บาท
4. โครงการอุดหนุนอาหารเสริมนม สพฐ. งบประมาณ ๒,๖๙๑,๗๘๐ บาท
5. โครงการเบี้ยยังชีพผู้สูงอายุ  งบประมาณ ๘,๑๙๗,๕๐๐ บาท
6. โครงการเบี้ยยังชีพคนพิการ  งบประมาณ ๘๔๒,๐๐๐ บาท
7. โครงการเบี้ยผู้ป่วยเอดส์  งบประมาณ ๙๑,๐๐๐ บาท
8. โครงการส่งเสริมด้านการกีฬา การออกกำลังกายและนันทนาการ  งบประมาณ ๑๒,๖๕๐ บาท
9. โครงการทำบุญร่วมใจใฝ่ธรรมะ  งบประมาณ ๑๕,๔๖๗ บาท
10. โครงการโครงการมอบวุฒิบัตรบัณฑิตน้อย ประจำปีการศึกษา ๒๕๕๕  งบประมาณ ๙๕,๖๖๕ บาท
11. ค่าซ่อมแซมป้ายประชาสัมพันธ์และระบบไฟฟ้า ศพด. บ้านควนตอ หมู่ที่ ๔ งบประมาณ ๕๒,๐๐๐ บาท
12. โครงการรักษาดวงตา คืนความสดใสสู่ผู้สูงวัย ระยะที่ ๑ งบประมาณ ๓๑,๕๐๐ บาท
13. โครงการรักษาดวงตา คืนความสดใสสู่ผู้สูงวัย ระยะที่ ๒ งบประมาณ  ๓,๕๐๐ บาท

-๓-
14. โครงการส่งเสริมศาสนา ประเพณี วัฒนธรรม งบประมาณ ๗๓,๕๐๐ บาท
· กิจกรรมวันเข้าพรรษา งบประมาณ ๕,๖๐๐ บาท
· กิจกรรมวันลอยกระทง งบประมาณ ๖๗,๙๐๐ บาท
15. โครงการดำเนินงานตามมาตรการและแผนการดำเนินงานการป้องกันลดอุบัติเหตูทางถนน ในช่วงเทศกาลปีใหม่ ปี ๒๕๕๖ งบประมาณ ๕๒,๑๕๐ บาท
16. โครงการดำเนินงานตามมาตรการและแผนการดำเนินงานการป้องกันลดอุบัติเหตูทางถนน ในช่วงเทศกาลสงกรานต์ ปี ๒๕๕๖ งบประมาณ ๔๕,๘๐๐ บาท
17. โครงการแข่งขันกีฬา อบต.บางขันต้านยาเสพติดเฉลิมพระเกียรติพระบาทสมเด็จพระเจ้าอยู่หัว ฯ งบประมาณ ๒๖๘,๒๕๐ บาท 
18. โครงการรับลงทะเบียนผู้มีสิทธิรับเงินเบี้ยยังชีพผู้สูงอายุและผู้พิการของ อบต.บางขัน ประจำปีงบประมาณ ๒๕๕๗  งบประมาณ ๔,๗๒๕ บาท
19. โครงการวันเด็กแห่งชาติ  ประจำปี ๒๕๕๖  งบประมาณ ๖๕,๒๙๐ บาท
20. โครงการฉีดวัคซีนป้องกันโรคพิษสุนัขบ้า  งบประมาณ ๖,๗๕๐ บาท
21. จัดซื้อวัสดุกีฬา  งบประมาณ ๙๓,๖๗๐ บาท
22. จัดซื้อเครื่องบริโภคในการสนับสนุนกิจกรรมถือศีลอด เดือน รอมฎอน หมู่ที่ ๑๒,๑๕ 
     งบประมาณ ๑๘,๐๕๐ บาท
23. อุดหนุนโครงการงานประเพณีเดือนสิบ งบประมาณ ๓๐,๐๐๐ บาท
24. อุดหนุนโครงการเทศกาลมาฆบูชา สมโภชน์พระพุทธลีลา ฯ แห่ผ้าห่มพระพุทธลีลา ฯ งบประมาณ ๕๐,๐๐๐ บาท
25. โครงการจัดประชุมมาตรฐานการดำเนินงานศูนย์พัฒนาเด็กเล็ก อบต.บางขัน 
งบประมาณ ๙,๐๕๐ บาท
	๒๖.โครงการกิจกรรม ๕ ส. เพื่อเฉลิมพระเกียรติวันแม่แห่งชาติและวันเข้าพรรษา 
              งบประมาณ ๑๕,๐๐๐ บาท
	๒๗.อุดหนุนเฉพาะกิจด้านการป้องกันและแก้ไขปัญหายาเสพติด งบประมาณ ๑๐๕,๐๐๐ บาท
๒๘.ค่าใช้จ่ายตามแผนงานโครงการกองทุนหลักประกันสุขภาพองค์การบริหารส่วนตำบลบางขัน      
       งบประมาณ ๑,๒๕๓,๓๙๓ บาท

๓. นโยบายทางด้านโครงสร้างพื้นฐาน
	จากการพัฒนาขององค์การบริหารส่วนตำบลบางขัน จากอดีตจนถึงปัจจุบันจะเห็นได้ว่าปัญหาเรื่องของโครงสร้างพื้นฐานไม่ว่าจะเป็นปัญหาของถนนหนทาง ปัญหาเรื่องของไฟฟ้า ปัญหาเรื่องเอกสารสิทธิที่ดินทำกิน ยังคงเป็นปัญหาที่จะต้องแก้ไข ทั้งระยะสั้น และระยะยาว เพื่ออำนวยความสะดวกให้แก่พี่น้องชาวตำบลบางขันของเรากระผมและทีมรักษ์บางขัน ได้กำหนดแนวทางไว้ดังนี้
	๓.๑ พัฒนาระบบคมนาคม โดยมุ่งเน้นการสร้างถนนลาดยางถนนสายหลักของตำบล ซึ่งจะประสานกับหน่วยงาน เช่น กรมทางหลวง องค์การบริหารส่วนจังหวัดนครศรีธรรมราช และหน่วยงานอื่นๆ สนับสนุนงบประมาณในการก่อสร้าง
	๓.๒ ปรับปรุงถนนที่เชื่อมระหว่างหมู่บ้าน หรือภายในหมู่บ้านให้ความมั่นคง สามารถจะใช้สัญจรไปมาได้ตลอดทั้งปี
	๓.๓ สนับสนุนงบประมาณในการขยายเขตไฟฟ้า ให้พี่น้องตำบลบางขันได้มีไฟฟ้าใช้ทุกครัวเรือน
	๓.๔ ดำเนินการประสานกับหน่วยงานทางราชการ ในการออกเอกสารสิทธิในที่ดินทำกิน
ใช้งบประมาณ ๒๑,๑๙๗,๘๗๐ บาท  มีรายละเอียดดังนี้
/๑.จัดซื้อ...
-๔-

1. จัดซื้อวัสดุไฟฟ้า งบประมาณ ๑๑๓,๘๕๐ บาท
หมู่ที่  ๑
-  ซ่อมแซมถนนลาดยางผิวจราจร Cape Seal สายสี่แยกปากแพรก – ช่องสำทำ ขนาดผิวจราจรกว้าง ๕.๐๐ เมตร ระยะทาง ๑,๐๐๐ เมตร หรือพื้นที่ไม่น้อยกว่า ๕,๐๐๐ ตารางเมตร   เป็นเงิน  ๑,๑๔๐,๐๐๐ บาท
- ซ่อมแซมถนนลาดยางโดยทำการรื้อผิวจราจรและซ่อมแซมถนนด้วยหินคลุก สายสี่แยกปากแพรก – ช่องสำทำ  เป็นเงิน  ๙๕,๖๐๐ บาท
-  ซ่อมแซมอาคารของศูนย์พัฒนาเด็กเล็กบ้านปากแพรก  เป็นเงิน  ๕๗,๐๐๐ บาท
-  ซ่อมแซมถนนด้วยหินคลุกสายสี่แยกโรงเรียนโสตฯ – สี่แยกคอกช้าง เป็นเงิน  ๙๘,๗๐๐ บาท
หมู่ที่  ๒
-  ซ่อมแซมถนนลาดยางผิวจราจรแอสฟัลท์ติกคอนกรีต สายสามแยกปากแพรก – นาปู  เป็นเงิน  ๒,๗๖๙,๐๐๐ บาท  (อยู่ระหว่างดำเนินการ)
หมู่ที่  ๓
-  ซ่อมแซมถนนด้วยหินผุ สายสามแยกยูงทอง – ควนเคี่ยม เป็นเงิน  ๙๒,๒๐๐ บาท
-  ซ่อมแซมท่อระบายน้ำ คสล. และถนนสายบ้านนายล้อม – ยูงทอง  เป็นเงิน  ๙๔,๙๐๐ บาท
-  ซ่อมแซมถนนลาดยางผิวจราจรแอสฟัลท์ติกคอนกรีต สายบ้านนายล้อม – ช่องเหรียง  เป็นเงิน  ๒,๕๓๒,๐๐๐ บาท  (อยู่ระหว่างดำเนินการ)
หมู่ที่  ๔
-  ซ่อมแซมถนนสายควนทุ่ม  เป็นเงิน  ๙๙,๐๐๐ บาท
-  ซ่อมแซมถนนด้วยหินผุสายวงแหวน  เป็นเงิน  ๙๔,๕๐๐ บาท
หมู่ที่  ๕
-  ซ่อมแซมถนนด้วยหินผุ สายบ้านนายล่อง – ทางเลียบสระน้ำ  เป็นเงิน  ๗๘,๔๐๐ บาท
-  ก่อสร้างถนนลาดยางผิวจราจรแอสฟัลท์ติกคอนกรีต สายสี่แยกคอกช้าง – สามแยกโรงเรียนโสตฯ           เป็นเงิน  ๒,๓๔๓,๐๐๐ บาท (อยู่ระหว่างดำเนินการ)
หมู่ที่  ๖
	-  ซ่อมแซมถนนด้วยหินผุ สายสี่แยกไร่ยาว – สามแยกวังทอง  เป็นเงิน  ๙๓,๐๐๐ บาท

	หมู่ที่  ๗
-  ก่อสร้างถนนลาดยางชนิดผิวจราจร Cape seal สายยุทธศาสตร์ (สามแยกบ้านใหม่–สุดเขต หมู่ที่ ๗) เป็นเงิน  ๑,๘๖๔,๐๐๐ บาท
-  จัดซื้อวัสดุก่อสร้างห้องน้ำสาธารณะ  เป็นเงิน  ๖๖,๕๒๐ บาท
-  ซ่อมแซมถนนด้วยหินผุ สายซอยน้ำตา  เป็นเงิน  ๙๑,๗๐๐ บาท
-  ปรับปรุงซ่อมแซมลานกีฬาเอนกประสงค์หมู่บ้าน   เป็นเงิน  ๙๘,๓๐๐ บาท


/หมู่ที่...
-๕-
หมู่ที่  ๘
-  ก่อสร้างถนนลาดยางชนิดผิวจราจร Cape seal สายสามแยกโคกเหรียง – พรุเตย  เป็นเงิน  ๑,๕๔๑,๐๐๐ บาท
-  ซ่อมแซมถนนด้วยหินผุ สายสี่แยกปากแพรก – สี่แยกควนประหน้าเขา  เป็นเงิน  ๙๙,๐๐๐ บาท
-  ซ่อมแซมหลุมบ่อถนนด้วยหินผุ   เป็นเงิน  ๙๒,๐๐๐ บาท  (ทำร่วมกับหมู่ที่ ๑๓)
-  ซ่อมแซมถนนด้วยหินคลุกสายสามแยกโคกเหรียง – พรุเตย  เป็นเงิน  ๙๗,๓๐๐ บาท
หมู่ที่  ๑๐
-  ซ่อมแซมถนนสายสามแยกทับยาง – โรงงาน ๒ (ตัดเนินควน)  เป็นเงิน  ๙๔,๐๐๐ บาท
-  ซ่อมแซมถนนด้วยดินลูกรัง สายสามแยกทับยาง – โรงงาน ๒ (ช่วงที่ ๑)  เป็นเงิน  ๙๑,๐๐๐ บาท
-  ซ่อมแซมถนนด้วยหินผุ สายสามแยกทับยาง – ห้วยหินลับ  เป็นเงิน  ๙๕,๔๐๐ บาท
-  ซ่อมแซมถนนด้วยหินผุสายสามแยกทับยาง – โรงงาน ๒ (ช่วงที่ ๒)  เป็นเงิน  ๖๙,๔๐๐ บาท
หมู่ที่  ๑๑
-  ก่อสร้างถนนลาดยางชนิดผิวจราจร Cape seal สายยุทธศาสตร์ (ป้อมตำรวจ – สามแยกบ้านนายเฉลิม) เป็นเงิน ๑,๘๔๔,๐๐๐ บาท
-  ซ่อมแซมถนนสายบ้านนายสุคนธ์ – บ้านนายอ้อย  กุญจรินทร์  เป็นเงิน  ๙๘,๐๐๐ บาท
-  ซ่อมแซมถนนสายบ้านนายสุชีพ – หน้าควน (ช่วงบ้านนายเฉลิม – หน้าควน) เป็นเงิน ๙๖,๐๐๐ บาท
หมู่ที่  ๑๒
-  ซ่อมแซมถนนด้วยหินคลุก สายสี่แยกปากแพรก – ช่องสำทำ (ช่วงสี่แยกคอกช้าง – ช่องสำทำ) เป็นเงิน  ๙๘,๐๐๐ บาท
หมู่ที่ ๑๓
-  ซ่อมแซมถนนด้วยหินผุสายบ้านนายสนธยา – ห้วยย่านเชือก  เป็นเงิน  ๙๖,๐๐๐ บาท
-  ก่อสร้างอาคารศูนย์พัฒนาเด็กเล็กบ้านคลองเสาเหนือ  เป็นเงิน  ๒,๘๔๑,๐๐๐ บาท (อยู่ระหว่างดำเนินการ)
หมู่ที่  ๑๔
-  ซ่อมแซมถนนสายต้นท้อน – โรงเรียนบ้านควนประหน้าเขา  เป็นเงิน  ๙๗,๐๐๐ บาท
-  ซ่อมแซมท่อระบายน้ำ คสล. ถนนสายสี่แยกควนประหน้าเขา – บ้านนายต๋อง  ศรีช่วย  เป็นเงิน  ๗๗,๙๐๐ บาท
หมู่ที่  ๑๕
-  ก่อสร้างถนนลาดยางชนิดผิวจราจร Cape seal สายสี่แยกเขาไว้หมู – สามแยกต้นเหรียง  เป็นเงิน  ๑,๗๕๘,๐๐๐ บาท
หมู่ที่ ๑๖
-  ซ่อมแซมถนนด้วยการเกรดแต่งบดอัดพื้นทางเดิม สายสะพานพลี–ทับกลาง  เป็นเงิน  ๙๕,๒๐๐บาท
หมู่ที่  ๑๘
-  ซ่อมแซมถนนด้วยดินลูกรัง สายบ้านนางยุพา – บ้านนายจรูญ และถนนสายบ้านนายสุชาติ – ช่องวัว  เป็นเงิน  ๙๖,๐๐๐ บาท
/๔.นโยบาย...
-๖-
๔. นโยบายด้านแหล่งน้ำ
	จากสภาพที่ประชาชนในตำบลบางขัน ขาดแคลนน้ำในการอุปโภคบริโภคในฤดูแล้ง อันเนื่องมาจากแหล่งน้ำธรรมชาติ ไม่ว่าลำคลอง หนอง บึง หรือลำห้วย ที่มีอยู่มีปริมาณน้ำไม่เพียงพอต่อความต้องการของพี่น้องประชาชนชาวตำบลบางขัน ซึ่งถือได้ว่าแหล่งน้ำมีความจำเป็นต่อการดำรงชีวิตของมนุษย์เรา กระผมได้วางแนวทางในการกำหนดการพัฒนาแหล่งน้ำไว้ดังนี้
	๔.๑ พัฒนาแหล่งน้ำเพื่อการอุปโภคบริโภค โดยประสานหน่วยงานที่เกี่ยวข้องในการดำเนินการก่อสร้างระบบประปาหมู่บ้าน และส่งเสริมสนับสนุนงบประมาณในการก่อสร้างประปาภูเขา
	๔.๒ สนับสนุนงบประมาณก่อสร้างบ่อน้ำตื้น
	๔.๓ พัฒนาแหล่งน้ำเพื่อการเกษตร จะดำเนินการก่อสร้างอ่างเก็บน้ำ ขุดสระน้ำ ขุดลอกหนองน้ำ ให้สามารถนำน้ำมาใช้ในฤดูแล้ง
	๔.๔ สนับสนุนงบประมาณในการก่อสร้างที่เก็บน้ำ เพื่อแก้ไขปัญหาภัยแล้ง
	๔.๕ เจาะบ่อบาดาล ในหมู่บ้านที่ขาดแคลนน้ำ ตามความเหมาะสมในตำบลบางขัน 
ใช้งบประมาณ ๕๑๙,๕๑๙ บาท  มีรายละเอียดดังนี้
หมู่ที่  ๒
-  ซ่อมแซมระบบประปาหมู่บ้าน  เป็นเงิน  ๖๑,๑๐๐ บาท
-  ซ่อมแซมระบบประปาหมู่บ้าน  เป็นเงิน  ๕๖,๕๐๐ บาท
หมู่ที่  ๓
-  จัดซื้อวัสดุประปา  เป็นเงิน  ๑๕,๐๐๙ บาท
หมู่ที่  ๔
-  ซ่อมแซมระบบประปาหมู่บ้าน บ้านควนตอ  เป็นเงิน  ๖๒,๗๐๐ บาท
-  ซ่อมแซมระบบประปาหมู่บ้าน  เป็นเงิน  ๕๘,๙๐๐ บาท
หมู่ที่  ๖
	-  จัดซื้อวัสดุประปา  เป็นเงิน  ๓๐,๔๑๐ บาท
หมู่ที่  ๗
-  ซ่อมแซมระบบประปาหมู่บ้าน  เป็นเงิน  ๔๘,๖๐๐ บาท

หมู่ที่ ๑๓
-  ซ่อมแซมระบบประปาหมู่บ้าน  เป็นเงิน  ๕๓,๔๐๐ บาท
หมู่ที่  ๑๔
-  ซ่อมแซมระบบประปาหมู่บ้าน  บ้านควนประหน้าเขา  เป็นเงิน  ๖๙,๕๐๐ บาท
หมู่ที่  ๑๕
-  จัดซื้อ วัสดุประปา  จำนวน  ๑๗๐ ท่อน  เป็นเงิน  ๓๐,๖๐๐ บาท
หมู่ที่ ๑๖
-  ซ่อมแซมระบบประปาหมู่บ้าน บ้านทับกลาง  เป็นเงิน  ๓๒,๘๐๐ บาท

/๕.นโยบาย...
-๗-
๕. นโยบายด้านการเมือง การบริหาร
	จากสภาพการตื่นตัวทางการเมืองในภาคประชาชน ดูจากการเลือกตั้งไม่ว่าระดับชาติหรือระดับท้องถิ่น ประชาชนให้ความสนใจในการไปเลือกตั้งตัวแทนในระดับต่างๆ เข้าทำหน้าที่แทนประชาชน กระผมได้ตั้งปฎิธานไว้ว่าการดำเนินงานทางด้านการเมืองจะยึดหลัก โปร่งใส ยุติธรรม และสามารถตรวจสอบได้ เพื่อให้สอดคล้องกับการปกครองระบบประชาธิปไตยแบบการมีส่วนร่วมของประชาชน จึงกำหนดแนวทางในการพัฒนาไว้ดังนี้
	๕.๑ สนับสนุนให้ประชาชนมีส่วนร่วมในการเสนอปัญหาความต้องการ ผ่านเวทีประชาคมของหมู่บ้านหรือประชาคมตำบล
	๕.๒ พัฒนาบุคลากรผู้นำท้องถิ่นและชุมชนในการฝึกอบรมให้ความรู้เรื่องกฎหมายที่เกี่ยวข้องกับท้องถิ่น
	๕.๓ ปรับปรุงความพึงพอใจการให้บริการประชาชนในการให้บริการประชาชนเครื่องที่  ในการชำระภาษีบำรุงท้องที่ ภาษีโรงเรือนและที่ดิน
	๕.๔ สนับสนุนให้มีหอกระจายข่าวหมู่บ้านทุกหมู่บ้านหรือปรับปรุงหอกระจายข่าวที่ชำรุดให้สามารถใช้งานได้และจะสร้างเสียงตามสาย ตามความเหมาะสมของชุมชน
	๕.๕ สนับสนุนอาคารอเนกประสงค์ประจำหมู่บ้าน   เพื่อใช้เป็นที่ประชุมของหมู่บ้าน
	๕.๖ สนับสนุนงบประมาณ ในการจัดซื้อเครื่องจักรขนาดเล็ก หรืออุปกรณ์ที่ทันสมัย ในการพัฒนางานขององค์การบริหารส่วนตำบลบางขัน
ใช้งบประมาณ ๑,๐๕๗,๔๐๑ บาท  มีรายละเอียดดังนี้
๑.  ค่าวัสดุคอมพิวเตอร์ งบประมาณ ๑๑๘,๓๑๑ บาท
2. จัดซื้อตู้กำปั่น  งบประมาณ ๒๕,๐๐๐ บาท
3. จัดซื้อกล้องถ่ายวิดีโอ งบประมาณ ๒๕,๙๐๐ บาท
4. ค่าบำรุงรักษาและปรับปรุงครุภัณฑ์ งบประมาณ ๒๕๑,๗๖๙ บาท
5. ค่าบำรุงรักษาและซ่อมแซม งบประมาณ ๑,๘๔๐ บาท
6. โครงการจัดกิจกรรมเฉลิมพระเกียรติพระบาทสมเด็จพระเจ้าอยู่หัวเนื่องในมหามงคล ฯ งบประมาณ ๖๔,๗๖๐ บาท
7. โครงการจัดกิจกรรมวันเฉลิมพระเกียรติสมเด็จพระนางเจ้า ฯ พรมราชินีนาถ ๑๒ สิงหาคม งบประมาณ ๑๓,๒๖๘ บาท
8. โครงการจัดเวทีประชาคมเพื่อจัดทำแผนพัฒนาตำบลและแผนชุมชน งบประมาณ ๑,๑๙๓ บาท
9. โครงการ อบต.เคลื่อนที่พบประชาชน งบประมาณ ๑๐,๔๗๐ บาท
10. โครงการ อบต.บางขันพบประชาชน งบประมาณ ๓๔,๐๐๐ บาท
11. จัดซื้อครุภัณฑ์สำนักงาน งบประมาณ ๗๘,๐๐๐ บาท
12. จัดซื้อครุภัณฑ์คอมพิวเตอร์ งบประมาณ ๔๐,๙๙๐ บาท
13. โครงการรับเสด็จพระเจ้าลูกเธอเจ้าฟ้าจุฬาภรณ์วลัยลักษณ์ ฯ งบประมาณ ๕๐,๘๒๕ บาท
14. ค่าวัสดุสำนักงาน งบประมาณ ๒๒๓,๖๑๑ บาท
15. ค่าจัดทำเว็บไซด์ งบประมาณ ๒๑,๖๖๔ บาท
16. ค่าจ้างที่ปรึกษาในการสำรวจประเมินผลความพึงพอใจในการให้บริการของ อบต.บางขัน งบประมาณ ๒๕,๐๐๐ บาท
17. จัดซื้อเครื่องขยายเสียงสำหรับห้องประชุมสภา อบต. บางขัน งบประมาณ ๑๐๔,๘๐๐ บาท



/๖.นโยบาย...

-๘-
๖. นโยบายด้านธรรมชาติและสิ่งแวดล้อม
	ในปัจจุบันสภาพแวดล้อมในตำบลบางขัน ได้มีการเปลี่ยนแปลงในระดับที่ยังไม่รุนแรงหากมองในภาพรวม แต่ในอนาคตปัญหาด้านธรรมชาติและสิ่งแวดล้อมเป็นปัญหาสำคัญไม่น้อยกว่าปัญหาอื่นๆ ที่กล่าวมา เหตุผมหนึ่งก็คือการดำรงชีวิตของคนในปัจจุบันได้เปลี่ยนแปลงเป็นสังคมบริโภค ที่ขาดความรับผิดชอบ ในด้านธรรมชาติและสิ่งแวดล้อม ฉะนั้นจึงมีความจำเป็นต้องสร้างจิตสำนึกให้กับพี่น้องชาวตำบลบางขัน มีความรับผิดชอบต่อภัยที่จะตามมา กระผมได้กำหนดแนวทางการพัฒนาไว้ดังนี้
	๖.๑ ส่งเสริมอนุรักษ์ทรัพยากรธรรมชาติป่าไม้ ป่าต้นน้ำ การปลูกป่า
	๖.๒ ให้ความร่วมมือกับหน่วยงานของทางราชการ ในการป้องกันการถูกทำลายธรรมชาติ เพื่อรักษาสิ่งแวดล้อม 
	๖.๓ สนับสนุนกิจกรรม การจัดเก็บขยะมูลฝอย และสิ่งปฎิกูล
๖.๔ กำหนดมาตรฐานการควบคุม และป้องกันมลภาวะ
ใช้งบประมาณ ๕,๕๐๐ บาท  มีรายละเอียดดังนี้
1. โครงการรวมแรงไทยรักษาน้ำใสทุกคูคลอง (คลองน้ำฉา) งบประมาณ ๕,๕๐๐ บาท
2. โครงการปล่อยปลาคืนสู่แหล่งน้ำสาธารณะ ไม่ใช้งบประมาณ

โดย


นายสุรินทร์   ศรีสมบัติ
                             นายกองค์การบริหารส่วนตำบลบางขัน

